Diari Oficial de la Generalitat Valenciana


Sumari del DOGV 3862, del 23-10-2000 (2000/8251)

Informació pública de programa d'actuació integrada del sector denominat Q.G.V.J. – 5 de Sagunt.
------------------------------------------------------------------------------------------------

### Dades del document

Número de DOGV
:   3862

Data del DOGV
:   23-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8251


Organisme emissor
:   Geocivil, SA

Tipus de document
:   Anunci

Informació pública de programa d'actuació integrada del sector denominat Z.Y.K.F. - 5 de Sagunt. [2000/M8251]
  
A l'efecte del que estableix la Llei 6/1994, de 15 de novembre, Reguladora de l'Activitat Urbanística, (DOGV num. 2.394), en endavant, LRAU, pose en coneixement de tots els possibles interessats o afectats el que segueix:
  
Primer
  
La mercantil Geocivil, SA ha formulat una proposta de programa d'actuació integrada del sector denominat B.T.N.E. - 5, de Sagunt. Aquesta proposta està formada pels documents de programa, projecte d'homologació modificativa, pla parcial, avantprojecte d'urbanització i annexos dels avantprojectes elèctrics, a l'empara del que disposa l'article 48 de l'esmentada llei.
  
Segon
  
En aplicació del que estableix l'article 48.1.C), en relació amb l'article 46.3 i concordants de l'esmentada llei, escau sotmetre l'esmentat programa, amb tota la documentació aportada, a informació pública, per termini de 20 dies hàbils, comptats a partir del següent dia de la publicació d'aquest anunci en el Diari Oficial de la Generalitat Valenciana.
  
Tercer
  
Es fa constar que durant el dit termini els interessats i afectats en aquest procediment podran formular qualssevol al·legacions que els convinguen segons dret, així com altre alternatives tècniques al programa i, si escau, proposicions juridicoeconòmiques, tot això en els termes i les condicions de la LRAU, a l'efecte de la qual qualsevol interessat podrà consultar l'expedient a la Notaria del senyor Vicente Micó Giner, situada a la ciutat de Sagunt, a l'avinguda dels Sants de la Pedra, número 8, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del programa i dels documents que l'acompanyen, o sol·licitar l'exhibició d'aquesta.
  
Quart
  
L'esmentada documentació, així com l'expedient administratiu, podrà consultar-se en l'Ajuntament de Sagunt, els dies hàbils en idèntic horari on, així mateix, poden presentar-se les al·legacions que es formulen, després de presentar-les en la notaria indicada més amunt.
  
Cinqué
  
Mitjançant aquest anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué de l'esmentada llei, es posa en coneixement dels interessats que en el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives que optaran a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament de Sagunt i es comunicarà als qui, per desconéixer-ho, presenten pliques prematurament.
  
Sisé
  
L'acte d'obertura de pliques tindrà lloc el següent dia hàbil a la conclusió del termini per a presentar-les.
  
Seté
  
Aquest anunci es publica a l'efecte del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells dels qui es desconega el domicili fiscal i per als titulars que no es troben en la base de dades, de la relació que emet el Centre de Gestió Cadastral. Cosa que se'ls comunica mitjançant aquest avís als efectes oportuns.
  
Referència cadastral
  
Polígon Parcel·la Titular
  
33 474 Desconegut
  
67 350 Jacinto Delgado
  
67 187 Sociedad Auxiliadora de Distribución, SA